Piazza di A Corte (Bastia)

miniatura| A lastra bislingua
A Piazza di A Corte, in francese Place du Donjon, hè una piazza situata in a Citatella di Bastia.

 Situazione 
Hè a piazza principale di a Citatella di Bastia. A l'origine ùn c'era ch'è una sola entrata. Si passava per duie porte, è u passaghju di E Loghje (chjamatu dinù oghje Passaghju Rosaguti). A porta principale si truvava dunque corsu Favale (chjamatu prima U Fossu).Ci sò duie porte per entre Piazza di A Corte. Sopr'à a segonda, c'eranu l'arme di a Republica di Ghjenuva. Sò state cacciate è sguassate dopu à a rivuluzione francese.

 Origine di u nome 
U so nome anticu hè Piazza di A Corte, perchè c'era a corte di ghjustizia chì era stallata in Citatella. Era quì ch'ella si facia a ghjustizia. 

U nome Place du Donjon hè venutu dopu à a cunquista francese di a Corsica. L'armata di u Rè di Francia si stalla in u palazzu di i guvernatori è i francesi chjamanu u palazzu "Donjon"  .
centro|miniatura|Piazza di A Corte

 Case storiche 
A piazza hè circundata da edifizii storichi chì anu fattu a storia di a cità : u Palazzu di i guvernatori, u palazzu di i Nobili Dodeci, U Vicariatu (Casa Zerbi), A Casetta (Casa Tagliacarne).
centro|miniatura|220x220px| A Casetta è Casa Zerbi

 Palazzu di i guvernatori 
U Palazzu di i Guvernatori era u locu di putere u più impurtante à l'epica ghjenuvese. A so custruzzione principia in u 1448 è si a compie in u primu quartu di u XVI seculu  .

U palazzu hà avutu parechje funzione. Hà ghjuvatu di residenza principale di i guvernatori da a fine di u XV seculu finu à a fine di a duminazione genuvese, à u XVIII seculu . Era ancu tribunale di ghjustizia è prigiò. C'era dinù una caserna di suldati, è c'eranu i scagni di l'amministrazione ghjenuvese. E so facciate è i so tetti sò stati classificati cum'è munumenti storichi in u 1977  

Oghje hè u museu di Bastia.
centro|miniatura| A facciata di u Palazzu di i Guvernatori di Bastia

 Palazzu di i Nobili Dodeci 
miniatura| I Nobili Dodeci
U palazzu di i Nobili Dodeci, in francese Palais des Nobles Douze o Pavillon des Nobles Douze hè una casa chì si trova à fiancu à u Palazzu di i Guvernatori. Fù creatu intornu à l'anni 1703.

Si chjama cusì perchè i "Nobili 12" eranu i 12 cunsiglieri di u guvernatore. Eranu eletti per dui anni è appartenianu à e grande famiglie corse. Stavanu in sta casa, un mese ognunu.

I "Nobili Dodeci" eranu una istituzione riservata à i Corsi. Assistianu è cunsigliavanu u guvernatore ghjenuvese.

Ponu esse cunsiderati cum'è i primi diputati di e pieve.

Sott'à a duminazione francese, u bastimentu hè statu pigliatu da l'armata, chì ci hà stallatu i so scagni.

Oghji sò occupati da i servizii di u patrimoniu di a cumuna di Bastia  .

A facciata d'orìgine ùn era micca quella chì si pò vede avà. Si pudia vede un decoru dipintu, chì rapresentava l’arme di a Republica di Ghjenuva sustinuti da dui grifoni  .

 A Casetta, o Casa Tagliacarne 
sinistra|miniatura| A Casetta, o Casa Tagliacarne
À l'orìgine hè una casa di a famiglia Tagliacarne. Antonio Tagliacarne era un impresariu di Levanto, un paese di a riviera ligure. In lu 1480 dumandò à a Ripublica di Ghjenuva u permessu di custruisce una vintina di case à cantu à a furtificazione iniziale di La Bastìa . 

Hè cunsideratu cum'è u fundatore di a cità di Bastia.

Hè cusì chì hè natu u quartieru di Terra Nova. Diventa u primu podestà (u merre) di a cità, da u 1488 à u 1498.

A casa hè chjamata "Casetta" per via di a so dimensione uriginale, assai più chjuca chè quella d'avà. I piani superiori sò stati aghjuntu dopu. Sottu à a duminazione ghjenuvese, a Casetta servia di merria. Hè quì ch'ella s'addunia a « Magnifica Comunità della Bastia », l’equivalente di u cunsigliu municipale  .

Si pò dì chì A Casetta hè stata a prima merria di a cità di Bastia.

 U Vicariatu, o Casa Zerbi 
Era a casa di u vicariu di u guvernatore. U vicariu hè quellu chì assistia u guvernatore ghjenuvese è chì rendia a ghjustizia. Era a segonda persona a più impurtante daretu à u guvernatore.

Quandu u vicariatu fù trasferitu à l'internu di u Palazzu di i Guvernatori, a casa diventa a pruprietà di a famiglia Centurione. Tandu fù acquistatu da Paulu Zerbi (1582-1635), chì era podestà di a cità. L'alzò d'un pianu è u furtificò, aghjunghjendu una torra, una cisterna. Tandu era cunnisciuta cum’è « Casa Zerbi »    .
centro|miniatura| Casa Zerbi, l'anzianu vicariatu

 Altri lochi storichi 

 A cisterna di A Chjappa 
Sottu à a Piazzetta ci si pò vede sempre avà una cisterna. Hè di l'epica ghjenuvese. Servia à furnisce l'acqua a citatella in casu d'assaltu. Ci n'era d'altre in i piani inferiori di u palazzu di i guvernatori.

Chjosa durante parechji anni, si pò avà visità. Hè stata resa accessibile à u publicu in u 2020 dopu à i travagli di u teatru Mantinum  .
centro|miniatura| A cisterna di A Chjappa

 Note è referenze 

 Articuli cunnessi 

 Citadella di Bastia
 Santa Maria di Bastia
 Chjesa Santa Croce di Bastia
 Palazzu di i Guvernatori (Bastia)
Categoria:Corsica